CELEX: 62016TA0487
Language: sk
Date: 2019-02-07 00:00:00
Title: Vec T-487/16: Rozsudok Všeobecného súdu zo 7. februára 2019 – Arango Jaramillo a i./EIB („Verejná služba — Zamestnanci EIB — Dôchodky — Reforma z roku 2008 — Zvýšenie sadzby príspevkov — Následné výplatné listiny — Neexistencia aktu spôsobujúceho ujmu — Neprípustnosť“)

18.3.2019   
            
            
               SK
            
            
               Úradný vestník Európskej únie
            
            
               C 103/22
            
         
      Rozsudok Všeobecného súdu zo 7. februára 2019 – Arango Jaramillo a i./EIB
      (Vec T-487/16) (1)
      
      ((„Verejná služba - Zamestnanci EIB - Dôchodky - Reforma z roku 2008 - Zvýšenie sadzby príspevkov - Následné výplatné listiny - Neexistencia aktu spôsobujúceho ujmu - Neprípustnosť“))
      (2019/C 103/28)
      Jazyk konania: francúzština
      
         Účastníci konania
      
      
         Žalobcovia: Oscar Orlando Arango Jaramillo (Luxemburg, Luxembursko) a 33 ďalších žalobcov, ktorých mená sú uvedené v prílohe rozsudku (v zastúpení: B. Cortese, C. Cortese a F. Spitaleri, avocats)
      
         Žalovaná: Európska investičná banka (v zastúpení: pôvodne C. Gómez de la Cruz, T. Gilliams a G. Nuvoli, neskôr T. Gilliams, G. Faedo a J. Klein, splnomocnení zástupcovia, za právnej pomoci P.-E. Partsch)
      
         Predmet veci
      
      Návrh založený na článku 270 ZFEÚ a článku 50a Štatútu Súdneho dvora Európskej únie a smerujúci jednak k zrušeniu „rozhodnutí“ EIB, ktoré sa nachádzajú vo výplatných listinách žalobcov za február 2011 a ktorými sa zvyšuje sadzba ich príspevkov na dôchodkové zabezpečenie z 9 na 10 %, a jednak k uloženiu EIB povinnosti zaplatiť jedno symbolické euro z dôvodu náhrady nemajetkovej ujmy, ktorú žalobcovia údajne utrpeli
      
         Výrok rozsudku
      
      
                  1.
               
               
                  Žaloba sa zamieta ako neprípustná.
               
            
                  2.
               
               
                  Oscar Orlando Arango Jaramillo a ďalší úradníci Európskej investičnej banky (EIB), ktorých mená sú uvedené v prílohe, znášajú svoje vlastné trovy konania a sú povinní nahradiť trovy konania, ktoré vynaložila EIB.
               
            
         (1)  Ú. v. EÚ C 211, 16.7.2011 (vec pôvodne zapísaná do registra Súdu pre verejnú službu Európskej únie pod číslom F-58/11 a postúpená Všeobecnému súdu Európskej únie 1.9.2016).